福州送鄭楚材赴京時監察劉公亮有感激鄭意
作者：歐陽詹
朝代：唐

paragraphs: 美人河嶽靈，家本滎水濆。
門承若蘭族，身蘊如瓊文。
早折青桂枝，俯窺鴻鵠羣。
邇來丹霄姿，遠逐蒼梧雲。
有伊光鑒人，惜茲瑤蕙薰。
中酣前激昂，四座同氛氳。
海郡梅霪晴，山郵炎景曛。
迴翔罷南遊，鳴唳期西聞。
秦塞鸞鳳征，越江雲雨分。
從茲一別離，佇致如堯君。